פנאתינאיקוס (אגודה)

**מועדון האתלטיקה הפאן-אתונאי** (ביוונית: **Παναθηναϊκός Αθλητικός Όμιλος**, בקיצור **PAO**), הידוע גם בשם **פנאתינאיקוס**, הוא מועדון ספורט רב-ענפי הממוקם באתונה, בירת יוון. פנאתינאיקוס הוא אחד ממועדוני הספורט המצליחים והוותיקים ביותר ביוון. שם המועדון נוצר בהשראת יצירתו העתיקה של איסוקרטס "פנאתינאיקוס", בו הוא משבח את האתונאים על השכלתם הדמוקרטית ועליונותם הצבאית והשימוש בהם לטובת כל היוונים.

המועדון הוקם על ידי יורגוס קלפאטיס בשנת 1908 כמועדון כדורגל, כאשר הוא ו-40 ספורטאים נוספים החליטו להתנתק ממועדון פאנליניוס עקב ההחלטה לסגור את קבוצת הכדורגל שלו. המועדון הוא בין המועדונים הפופולריים ביותר במדינה ואחד הגדולים בעולם לפי מספר מחלקות הספורט שלו. זה המועדון שהציג ביוון מספר ענפי ספורט, ביניהם כדורגל, כדורסל, כדורעף, הוקי שדה, טניס שולחן וכדוריד, בזמן שהם גם היו חלוצים ביצירת קבוצות ספורט נשים בכדורגל וכדורסל.

הקבוצות והספורטאים האישיים בפנאתינאיקוס זכו במספר תארים והיו משתתפים בולטים בתחרויות מקומיות ובינלאומיות. קבוצות הכדורסל והכדורגל של המועדון הן הקבוצות היווניות המצליחות ביותר מבחינת הישגים בתחרויות האירופיות. קבוצת הכדורגל של פנאתינאיקוס היא הקבוצה היוונית היחידה שהגיעה לגמר ליגת האלופות (ב-1971) ולחצי הגמר פעמיים (ב- וב-). זוהי גם קבוצת הכדורגל היוונית היחידה ששיחקה ב. קבוצת הכדורסל של המועדון היא המצליחה ביותר ביוון ואחת המצליחות באירופה, עם שישה גביעי אירופה, גביע בין-יבשתי אחד ושני כתרים משולשים. קבוצות פנאתינאיקוס שיחקו בסך הכל ב-15 משחקי גמר אירופיים ובינלאומיים (בכדורגל, כדורסל, כדורעף גברים וכדורעף נשים).

בענפי הספורט האישיים יש למועדון יש מסורת יוצאת דופן במחלקות האתלטיקה, רכיבה על אופניים, קליעה, סיף ואגרוף. המועדון גידל ספורטאים רבים, אלופי עולם ואלופי אירופה ומדליסטים ב ומשחקי הים התיכון.

## היסטוריה
### 1908–1945
#### מועדון הכדורגל של אתונה
[ממוזער|150px|[יורגוס קלפאטיס, מייסד המועדון]]
הכדורגל הופיע ביוון בסוף המאה ה-19. בשנת 1908 עזב ספורטאי צעיר של פאנליניוס בשם יורגוס קלפאטיס, המום מהחלטת המועדון לסגור את קבוצת הכדורגל שלו, יחד עם 40 ספורטאים נוספים, והקים את **מועדון הכדורגל של אתונה** (**Ποδοσφαιρικός Όμιλος Αθηνών**). קונסטנטינוס ציקליטירס, שנחשב לגדול ספורטאי יוון בתחילת המאה ה-20, שיחק כשוער בקבוצה החדשה.

#### מועדון האתלטיקה הפאן-אתונאי
שם הקבוצה שונה ל**מועדון הכדורגל הפאן-הלני** (**Πανελλήνιος Ποδοσφερικός Όμιλος**) בשנת 1911. ב-1918 הוחלט שהסמל הרשמי של המועדון יהיה התלתן, סמל לאחדות, הרמוניה, טבע ומזל טוב, רעיון של השחקן מיכליס פאפאזוגלו. התלתן נחשב בעיני ראשי המועדון גם לסמל אוניברסלי, לא לאומי או מקומי, במטרה לייצג את אתונה כולה במדינה ובעולם.

פאפאזוגלו היה גם המניע העיקרי של הרעיון הפאן-אתונאי, הרעיון להקמת מועדון חדש שישתתף בכמה שיותר ענפי ספורט (רעיון שאומץ מאוחר יותר על ידי כל המועדונים היווניים הגדולים). ב-1919 היה קלפאטיס חבר בנבחרת יוון בכדורגל שהשתתפה במשחקי מדינות ההסכמה בפריז, שם גילה את הכדורסל והכדורעף, שלא היו ידועים אז ביוון. לאחר שובו לאתונה הוא החל את מאמציו ליצירת קבוצות חדשות במועדון.

בשנת 1924 קיבל המועדון את שמו הסופי והנוכחי **מועדון האתלטיקה הפאן-אתונאי** (ביוונית: **Παναθηναϊκός Αθλητικός Όμιλος**, בקיצור **PAO**), שהיה מעתה ואילך מועדון ספורט רב-ענפי. במהלך העשורים הבאים, עם התורם העיקרי אפוסטולו ניקולאידיס, פנאתינאיקוס יצרה קבוצות כמעט בכל ענף ספורט וזכתה באליפויות רצופות רבות ברובם.
ממוזער|קבוצת הכדורגל שזכתה באליפות ב-1930
ממוזער|קבוצת הכדורסל ב-1940
מחלקת האתלטיקה נוסדה ב-1919. באותה שנה היה פנאתינאיקוס אחד המועדונים הראשונים ביוון שהקים קבוצת כדורעף.

ב-1922 נוסדה מחלקת הכדורסל, גם היא מהראשונות ביוון, ומאז התפתחה לקבוצת הכדורסל המצליחה במדינה ולאחת המצליחות באירופה. בשנת 1924 נוסדה מחלקת הטניס שולחן, ב-1926 מחלקת הטניס וב-1928 מחלקות הרכיבה על אופניים, הקליעה וההוקי שדה. מחלקות השחייה, הכדורמים והכדוריד נוצרו ב-1930.

באולימפיאדת אמסטרדם (1928) החל לראשונה מצעד המשלחות עם המשלחת היוונית, ואתלט פנאתינאיקוס אנטוניס קריופיליס הפך ליווני הראשון שפותח את המצעד.

פנאתינאיקוס זכתה לראשונה באליפות יוון בכדורגל בשנת 1930. במהלך העונה הם ניצחו את היריבה אולימפיאקוס 8–2, הניצחון הגדול ביותר של קבוצה כלשהי בדרבי היריבות הנצחיות. בשנת 1937 הוקמה קבוצת כדורסל הנשים של המועדון, הראשונה ביוון.

במהלך מלחמת העולם השנייה והשנים האפלות של שלטון מדינות הציר ביוון, מילאו ספורטאי המועדון תפקיד משמעותי בהתנגדות. הכדורגלן מימיס פיירקוס נהרג במלחמת איטליה–יוון, בעוד מיכליס פאפאזוגלו ודימיטריס ינאטוס (חבר מייסד של קבוצת הכדורסל) השתתפו מאוחר יותר בקבוצת ההתנגדות של יז'י איוואנוב-שיינוביץ', ספורטאי ממוצא פולני באירקליס סלוניקי ומרגל של הבריטים, והצליחו להשמיד שלושה מטוסי קרב של הלופטוואפה ולהטביע שלוש ספינות מלחמה קטנות. הם נעצרו, עונו ולבסוף ינאתוס ואיוואנוב הוצאו להורג.

### 1946–1990
[שמאל|ממוזער|קבוצת הכדורגל ב[גמר גביע אירופה לאלופות 1971 מול אייאקס]]
[ימין|ממוזער|150px|[פרנץ פושקש, מאמן קבוצת הכדורגל (1970–1974)]]
לאחר המלחמה נוסדה מחדש מחלקת האגרוף ב-1946, ונוסדה מספר מחלקות חדשות: צלילה (1947), הרמת משקולות (1959), שחמט (1960), סיף (1960), התעמלות (1962), סקי מים (1963) והיאבקות (1965).

ב-1966 נוצר ארגון אוהדי האולטראס של המועדון, שער 13, ארגון האוהדים הוותיק ביותר ביוון. יתר באליפות אירופה באתלטיקה אותה שנה זכה הקופץ במוט של המועדון ו-13 פעמים אלוף יוון, כריסטוס פאפאניקולאו, במדליית הכסף.

ב-1970 קפץ פאפאניקולאו לגובה של 5.49 מטרים וקבע שיא עולם.

פנאתינאיקוס שלטה במהרה בכדורגל היווני יחד עם היריבות העירוניות אולימפיאקוס וא.א.ק. אתונה, ועל אף שהיא ממוקמת במקום השני באליפויות המקומיות (בפער גדול מאולימפיאקוס הראשונה), היא הצליחה יותר מכל מועדון יווני אחר בתחרויות האירופיות. ב- הפכה פנאתינאיקוס לקבוצה היוונית הראשונה והיחידה (נכון ל-2023) שהגיעה לגמר תחרות אירופית, כאשר התמודדה מול אייאקס באצטדיון ומבלי על גביע אירופה לאלופות, והפסידה 2–0. בסוף שנות ה-70, כשהכדורגל התמקצע ביוון, עברה מחלקת הכדורגל של המועדון לידי משפחת ורדינויאניס. ב-30 השנים הבאות זכתה הקבוצה באליפות יוון 7 פעמים, בעוד שבאירופה הקבוצה הגיעה גם פעמיים נוספות לחצי גמר ליגת האלופות, ב- וב-.

ב-1974 הגיעה קבוצת הטניס שולחן לחצי הגמר גביע ETTU. בשנת 1978 נוסדה מחלקת הקרב חמש מודרני, וב-1980 מחלקת הג'ודו. הישג חשוב לקבוצת הכדורעף היה ההשתתפות בגמר גביע CEV ב-1980. מחלקת הקשתות נוסדה ב-1981 ומחלקת הקטרגל ב-1990.

### 1991–2000
ממוזער|אצטדיון אפוסטולוס ניקולאידיס
[ממוזער|[ההיכל האולימפי (אתונה)|ההיכל האולימפי]]

מחלקת כדורסל הגברים התמקצעה ב-1992 ומאז היא בבעלות שני אילי תעשיית התרופות, האחים פבלוס ות'נאסיס ינאקופולוס. בפיינל פור היורוליג  בפריז הפכה פנאתינאיקוס לקבוצה היוונית הראשונה שזכתה בגביע אירופה לאלופות (כיום יורוליג), כשהיא מנצחת ברצלונה בגמר 67–66. בספטמבר אותה שנה זכתה הקבוצה גם בגביע הבין-יבשתי לאחר ניצחון 2–1 בסדרת הטוב מ-3 על אולימפיה מארגנטינה (83–89, 83–78, 101–76). באותה שנה הגיעה קבוצת הכדורגל לחצי גמר ליגת האלופות.

בפיינל פור  שנערך בסלוניקי זכתה פנאתינאיקוס באליפות אירופה בפעם השנייה לאחר ניצחון על מכבי תל אביב 73–67 בגמר. ב- בבולוניה הם זכו ביורוליג בפעם השלישית לאחר ניצחון על המארחת קינדר בולוניה 89–83. כמו כן, בשנת 2000 הגיעה קבוצת כדורעף הנשים לגמר גביע CEV.

### 2001–הווה
בפיינל פור  באתונה הוכתרה פנאתינאיקוס לאלופת אירופה בפעם הרביעית לאחר שניצחה בגמר היורוליג את צסק"א מוסקבה 93–91. ב- בברלין ניצחו "הירוקים" את צסק"א פעם נוספת 73–71 והפכו לאלופי אירופה בפעם החמישית.

בשנת 2009 הגיעה קבוצת הכדורעף הגברים לגמר גביע ה-CEV, וקבוצת הנשים לגמר גביע האתגר.

פאו זכתה ביורוליג בפעם השישית בברצלונה  לאחר שניצחה את מכבי תל אביב 78–70 בגמר. בתוך כך הפך המועדון לשני הכי מצליח (אחרי ריאל מדריד) בתולדות התחרות.

בשנת 2013 נוסדה לראשונה מחלקת ספורט חדשה לאחר שנים רבות: קבוצת הרוגבי שהוכרזה ב-7 בנובמבר, ולאחר מכן הוקמו גם מחלקות ההוקי שדה והבייסבול.

ב-29 בדצמבר 2016, בעקבות המגמה העולמית, הכריז המועדון על הקמת קבוצת ספורט אלקטרוני.

בדצמבר 2018 הקימה פנאתינאיקוס מחלקת כדורסל בכיסאות גלגלים.

## סמל
[ממוזער|מיכליס פאפאזוגלו, הוגה ה[תלתן כסמל המועדון]]
בשנת 1918 הציע מיכליס פאפאזוגלו את התלתן כסמל המועדון בשל היותו סמל של הרמוניה, אחדות, טבע ומזל טוב. גאורגיוס צ'אצופולוס, חבר המועדון (לימים נשיאו) ומנהל הגלריה הלאומית באתונה, לקח על עצמו את עיצוב הסמל. עד סוף שנות ה-70 נתפר תלתן ירוק או לבן בצד הלב על החולצה של קבוצות המועדון.

עם תחילת המקצוענות בכדורגל היווני נוצר סמל קבוצת הכדורגל עם ראשי התיבות של המועדון ושנת ההקמה (1908). גם קבוצת הכדורסל משתמשת מאז 1992 בלוגו משלה.

בשנת 2014 הציגה הנהלת המועדון סמל נפרד למועדון כולו ולכל מחלקות החובבים.

### התפתחות

קובץ:PAOemblem.svg|alt=עד 2014[7]|עד 2014
קובץ:Panathinaikos.svg|2020–הווה


## תארים מרכזיים של הקבוצות המקצועיות
### [[פנאתינאיקוס (כדורגל)|כדורגל גברים]]
[ממוזער|100px|[דימיטריס סרוואקוס]]
כדורגל היא המחלקה הראשונה והוותיקה ביותר במועדון. הקבוצה היא היוונית היחידה שהגיעה לגמר ליגת האלופות (ב-1971) ולחצי הגמר (ב-1985 וב-1996), כמו גם לגמר הגביע הבין יבשתי.
* **[[ליגת העל היוונית בכדורגל|ליגת העל היוונית]] (20)** 1930, 1949, 1953, 1960, 1961, 1962, 1964, 1965, 1969, 1970, 1972, 1977, 1984, 1986, 1990, 1991, 1995, 1996, 2004, 2010
* **[[הגביע היווני בכדורגל|הגביע היווני]] (19)**: 1940, 1948, 1955, 1967, 1969, 1977, 1982, 1984, 1986, 1988, 1989, 1991, 1993, 1994, 1995, 2004, 2010, 2014, 2022
* **[[הסופר קאפ היווני]] (3, שיא)**: 1988, 1993, 1994,
* **גביע יוון רבתי (1)**: 1970
* **גביע הבלקן (1)**: 1977

### [[פנאתינאיקוס (כדורסל)|כדורסל גברים]]
[ממוזער|150px|[ניקוס גאליס]]
[ממוזער|150px|[דימיטריס דיאמנטידיס|ימין]]
קבוצת הכדורסל, שנוסדה ב-1919, היא המצליחה ביותר ביוון ואחת המצליחות באירופה, עם שש אליפויות אירופה וגביע בין-יבשתי אחד. מחלקת הכדורסל של פנאתינאיקוס היא גם הקבוצה היחידה באירופה שזכתה בתואר אחד לפחות במשך 24 עונות רצופות, מ-1996 עד 2019.
* **[[ליגת העל היוונית בכדורסל|אליפות יוון]] (39, שיא)**: 1946, 1947, 1950, 1951, 1954, 1961, 1962, 1967, 1969, 1971, 1972, 1973, 1974, 1975, 1977, 1980, 1981, 1982, 1984, 1998, 1999, 2000, 2001, 2003, 2004, 2005, 2006, 2007, 2008, 2009, 2010, 2011, 2013, 2014, 2017, 2018, 2019, 2020, 2021
* **[[הגביע היווני בכדורסל|הגביע יווני]] (20, שיא)**: 1979, 1982, 1983, 1986, 1993, 1996, 2003, 2005, 2006, 2007, 2008, 2009, 2012, 2013, 2014, 2015, 2016, 2017, 2019, 2021
* **[[יורוליג|אליפות אירופה]] (7, שיא יווני)**: , , , , , , 2024
* **[[הגביע הבין-יבשתי בכדורסל|גביע בין-יבשתי]] (1)**: 1996

### [[פנאתינאיקוס (כדורעף)|כדורעף גברים]]
מחלקת הכדורעף נוסדה ב-1919, והיא אחת מקבוצות הכדורעף הוותיקות והמצליחות ביוון.
* **אליפות יוון (20)**: 1963, 1965, 1966, 1967, 1970, 1971, 1972, 1973, 1975, 1977, 1982, 1984, 1985, 1986, 1995, 1996, 2004, 2006, 2020, 2022
* **גביע יווני (6)**: 1982, 1984, 1985, 2007, 2008, 2010
* **גביע הליגה היוונית (3)**: 2020, 2022, 2023
* **הסופר קאפ היווני (2)**: 2006, 2022

## תארים מרכזיים של מחלקות החובבים
### [[כדורסל נשים]]
המחלקה נוסדה בשנת 1937, הראשונה ביוון.
* **אליפות יוון (5)**: 1998, 2000, 2005, 2013, 2021
* **הגביע היווני (2)**: 2000, 2023

### כדורעף נשים
המחלקה נוסדה ב-1969 והיא קבוצת הנשים עם הכי הרבה תארים ביוון.
* **אליפות יוון (25, שיא)**:**** 1971, 1972, 1973, 1977, 1978, 1979, 1982, 1983, 1985, 1988, 1990, 1991, 1992, 1993, 1998, 2000, 2005, 2006, 2007, 2008, 2009, 2010, 2011, 2022, 2023
* **הגביע היווני (6)**: 2005, 2006, 2008, 2009, 2010, 2022

### ספורט אישי
### אתלטיקה
ממוזער|150px|כריסטוס פאפאניקולאו
מחלקת האתלטיקה נוסדה ב-1919, וספורטאיה הראשונים היו שחקני קבוצת הכדורגל של המועדון.
* **אליפות יוון, גברים (23)**: 1955, 1956, 1957, 1958, 1959, 1960, 1961, 1962, 1963, 1964, 1965, 1966, 1967, 1919, 1919, 1919, 1919, 1973, 1974, 1977, 1989, 1990
* **אליפות יוון באולמות, גברים (4)**: 1986, 1989, 1990, 2023
* **אליפות יוון קרוס קאנטרי, גברים (27, שיא)**: 1930, 1931, 1932, 1933, 1934, 1938, 1954, 1955, 1956, 1968, 1969, 1970, 1972, 71, 71, 71, 71 977, 1978, 1979, 1980, 1983, 1996, 1997, 2012, 2016, 2021
* **אליפות יוון, נשים (3)**: 1946, 1947, 1949
* **אליפות יוון באולמות, נשים (1)**: 2023
* **אליפות יוון קרוס קאנטרי, נשים (8)**: 1949, 1950, 1983, 1984, 1985, 1986, 2017, 2022

### רכיבה על אופניים
מחלקת הרכיבה על אופניים, שנוסדה ב-1928, היא אחת המחלקות המצליחות ביותר במועדון.
* **אליפות יוון, דירוג כללי (8)**: 1951, 1956, 1958, 1963, 1967, 1969, 1970, 1973
* **אליפות יוון, דירוג מסלול גברים (1)**: 2017

### טניס שולחן
מחלקת הטניס שולחן נוסדה ב-1924 על ידי ניקוס מנצרוגלו.
* **אליפות יוון למועדונים, גברים (11)**: 1951, 1952, 1955, 1956, 1959, 1960, 1961, 1962, 1966, 1968, 1975
* **אליפות יוון למועדונים, נשים (3)**: 1972, 1973, 1974
* **הגביע יווני, גברים (3)**: 1965,1966, 1969
* **הגביע יווני, נשים (2)**: 1972, 2022
* **גביע ה-ETTU, נשים**: 2022

### אגרוף
מחלקת האגרוף נוסדה ב-1912 על ידי ג'ון סיריל קמפבל, מאמן קבוצת הכדורגל.
* **אליפות יוון, גברים: (32, שיא)**: 1949, 1950, 1951, 1952, 1954, 1955, 1957, 1958, 1959, 1960, 1964, 1966, 1969, 1969, 1969, 1919 3, 1974, 1975, 1976, 1977, 1982, 1986, 1992, 1993, 1996, 1997, 1998, 2011, 2015, 2016

### סיף
כמו מחלקת האגרוף, גם מחלקת הסיף נוסדה ב-1912 על ידי ג'ון סיריל קמפבל.
* **אליפות יוון, דירוג כללי (13)**: 1963, 1964, 1965, 1966, 1967, 1968, 1969, 1970, 1971, 1972, 1973, 1974, 1975

### [[קשתות]]
* **אליפות יוון, גברים (3)**: 1983, 1984, 1985, 2018

### [[קליעה]]
* **אליפות יוון, מטרה (8)**: 1960, 1964, 1982, 1983, 1984, 1989, 1990, 1991
* **אליפות יוון, חימר (1)**: 2021

### [[צלילה]]
* **אליפות יוון, דירוג כללי (6)**: 1969, 1972, 1975, 2015, 2016, 2017

### [[שחייה]]
* **אליפות יוון, דירוג כללי (12)**: 1951, 1952, 1953, 1954, 1955, 1956, 1958, 1963, 1964, 1965, 1966, 1968
* **אליפות יוון מאסטרס (3, שיא)**: 2018, 2019, 2021

### [[הרמת משקולות]]
* **אליפות יוון, דירוג כללי (1)**: 2019
* **אליפות יוון, גברים (5)**: 1964, 1965, 1966, 1967, 1968

### [[קרב חמש מודרני]]
* **אליפות יוון, גברים (2)**: 1980, 1987

### [[היאבקות]]
* **אליפות יוון, גברים (2)**: 2014, 2015

שחמט
* **אליפות יוון (2)**: 1970,1971

## תארים של מחלקות לא פעילות
### [[התעמלות]]
* **אליפות יוון, גברים (1)**: 1972

## ספורטאים בולטים
* כדורגל: אנטוניס אנטוניאדיס, סטרטוס אפוסטולקיס, מרקוס ברג, ג'יבריל סיסה, מיאט גאצ'ינוביץ', יורגוס קלפאטיס, יורגוס קראגוניס, מיכאליס קונסטנטינו, סבסטיאן לטו, דימיטריס סרוואקוס, פאולו סוזה, גיורקאס סיטארידיס, ז'ילברטו סילבה.
* כדורסל: פרגיסקוס אלברטיס, מייק באטיסט, דיאן בודירוגה, דימיטריס דיאמנטידיס, ניקוס גאליס, פנאיוטיס יאנאקיס, ג'יימס גיסט ניקוס גאליס, מייק ג'יימס, שארונאס יאסיקביצ'יוס, יאקה לאקוביץ', ניקולה פקוביץ', ז'ליקו רבראצ'ה, ביירון סקוט, רמונאס שישקאוסקאס, דומיניק וילקינס.

## אוהדים
[ממוזער|אוהדי פנאתינאיקוס ב[האצטדיון האולימפי (אתונה)|אצטדיון האולימפי של אתונה]]
לפי סקרים פנאתינאיקוס הוא אחד המועדונים הפופולריים ביותר ביוון, עם כמעט 30.2% מהאוהדים שתומכים בהם, והפופולרי ביותר באתונה רבתי ובאזור אטיקה. יש להם גם בסיס אוהדים גדול בכל מחוזות יוון, בקפריסין ובקרב היוונים בכל העולם. למועדון אוהדים רבים בקרב המשכילים והמעמד העליון ביוון (המייצג באופן מסורתי את החברה האתונאית הישנה), אך הוא פופולרי גם בקרב מעמד הביניים והמעמד הנמוך.

ארגון האוהדים העיקרי של פנאתינאיקוס ידועים בשם שער 13, והוא מורכב מכ-80 מועדונים קטנים יותר ביוון וקפריסין. הארגון משתמש בזיקוקים ודגלים ירוקים, הצגת כרזות ובעיקר תצוגות צבעוניות וגדולות ועידוד רועש וקבוע. שער 13 הפך עם השנים לחלק מהמועדון על ידי השפעה על החלטות המועדון ומעקב אחר המועדון. PALEFIP (המועדון הפאן-הלני של חברי פנאתינאיקוס) הוא ארגון האוהדים השני בגודלו. פנאתינאיקוס היא קבוצת הכדורגל היחידה בבעלות אוהדים ביוון.

אוהדי פנאתינאיקוס מחזיקים בשיא מכירות הכרטיסים בעונה הרבות ביותר (31,091 ב-2010) ובממוצע הנוכחות הגבוה ביותר לעונה בודדת (44,942 בעונת 1985/86) בתולדות הכדורגל היווני.

אוהדי המועדון בכדורסל, הבולטים בתמיכתם הנלהבת, מחזיקים גם בשיאי נוכחות אירופיים, כמו 20,000 האוהדים נגד בנטון טרוויזו ב-2006 ו-30,000 (רשמית מעל 25,000) הצופים נגד ברצלונה ב-2013.

### אוהדים מפורסמים
* מלינה מרקורי, שחקנית, זמרת ומדינאית, ממייסדי התנועה הסוציאליסטית הפאן-הלנית
* קוסטס קרמנליס, פוליטיקאי, ראש ממשלת יוון מטעם מפלגת דמוקרטיה חדשה
* יאניס פאריוס, זמר
* אלכסיס ציפראס, פוליטיקאי, ראש ממשלת יוון מטעם סיריזה
* אנה ויסי, זמרת, שחקנית, מגישה ושדרנית רדיו

## תלתן הזהב
תלתן הזהב של פנאתינאיקוס הוא הפרס המוענק לאישים מיוחדים במועדון. הוא הוענק ל:
* ג'ק ניקולאידיס, נשיא המועדון
* ז'ליקו אובראדוביץ', מאמן קבוצת הכדורסל
* ניקולאוס פלסטיראס, גנרל וראש ממשלת יוון

## קבוצות המועדון בתחרויות בין-לאומיות

## גלריה

קובץ:Giorgos Kalafatis greek national team 1919.jpg|יורגוס קלפאטיס במדי נבחרת יוון בכדורגל במשחקי מדינות ההסכמה (1919)
קובץ:Pierakos.jpg|מימיס פייראקוס (1906–1940), נהרג במלחמת איטליה–יוון
קובץ:Antonis Antoniadis Panathinaikos.jpg|אנטוניס אנטוניאדיס, חמש פעמים (שיא) מלך השערים של ליגת העל היוונית בכדורגל
קובץ:Football against poverty 2014 - Paulo Sousa (cropped) - 2.jpg|פאולו סוזה
קובץ:Georgios Karagounis 2010.jpg|יורגוס קראגוניס, קפטן פנאתינאיקוס ונבחרת יוון בכדורגל
קובץ:Olympique de Marseille - Girondins de Bordeaux 2007 2008 Djibril Cissé.jpg|ג'יבריל סיסה

קובץ:DSC00264 Giorgos Kolokythas.jpg|יורגוס קולוקית'אס
קובץ:Alvertis1010440.jpg|פרגיסקוס אלברטיס, מלך הנקודות ושיאן ההופעות של פנאתינאיקוס בכל הזמנים
קובץ:PAO TITLES 1010428.JPG|דגל יוון ופנאתינאיקוס לצד כרזות בהיכל האולימפי
קובץ:ByronScottPanathinaikos1998.jpg|ביירון סקוט
קובץ:Dejan Bodiroga 2006.jpg|דיאן בודירוגה
קובץ:Željko Obradović (Жељко Обрадовић).jpg|ז'ליקו אובראדוביץ'
קובץ:Nikola Pekovic Timberwolves.jpg|ניקולה פקוביץ'
קובץ:Sarunas Jasikevicius by Augustas Didzgalvis.jpg|שארונאס יאסיקביצ'יוס
קובץ:Giannis Bourousis Greece 76-74 Turkey (cropped).jpg|יואניס בורוסיס

קובץ:Plamen konstantinov (cropped).jpg|פאלמן קונסטנטינוב
קובץ:Nikos Samaras.JPG|ניקוס סמאראס

קובץ:Georgios Chatzopoulos.jpg|גאורגיוס צ'אצופולוס, נשיא המועדון, צייר ומנהל הגלריה הלאומית
קובץ:Pantelis Karasebdas.JPG|פאנטליס קרסבדאס, נשיא המועדון ומדליסט זהב באולימפיאדת אתונה (1896)
קובץ:Panathinaikos Field hockey.jpg|הוקי שדה בלאופורוס (1927)
קובץ:Pre-war Panathinaikos cycling team.jpg|קבוצת הרכיבה על אופניים, 1928
קובץ:Apostolos Nikolaidis 1919.jpg|אפוסטולוס ניקולאידיס
קובץ:Nikos Mantzaroglou.jpg|ניקוס מאנצרוגלו, מייסד מחלקת הטניס שולחן
קובץ:Athanasios Aravositas.jpg|את'נאסיוס אראווסיטאס, מייסד מחלקת הקליעה
קובץ:Kostantinos Poulios.jpg|קונסטנטינוס פוליוס
קובץ:Panathinaikos boxing DSC00864.JPG|הכניסה למחלקת האגרוף באצטדיון אפוסטולוס ניקולאידיס


## ראו גם
* פנאתינאיקוס (כדורגל)
* פנאתינאיקוס (כדורסל)
* אולימפיאקוס (אגודה)

## קישורים חיצוניים

* 

## הערות שוליים

*
*
*
קטגוריה:אתונה: מועדוני ספורט
קטגוריה:יוון: ספורט
קטגוריה:אתונה: ספורט